

RĪGAS 85. PAMATSKOLA

Purvciema ielā 23 A, Rīgā, LV-1035,

tālr./ fakss 7546199, e-pasts [r85ps@riga.lv](mailto:r85ps@riga.lv)

Apstiprināts

ar Rīgas 85. pamatskolas

direktores 2022. gada 1. septembra

rīkojumu Nr. VS85-22-80-rs

**IEKŠĒJIE NOTEIKUMI**

R ī g ā

01.09.2022 Nr.VS85-22-1-nts

**Iekšējās kārtības noteikumi**

**Rīgas 85. pamatskolā**

*Izdoti saskaņā ar Valsts pārvaldes iekārtas*

*likuma 72.panta pirmās daļas 1.punktu un*

*Ministru kabineta 2009.gada 24.novembra noteikumu*

*Nr.1338 „Kārtība, kādā nodrošināma izglītojamo drošība*

*izglītības iestādēs un to organizētajos pasākumos” 3.5.apakšpunktu*

1. **Vispārīgie jautājumi**
2. Rīgas 85. pamatskolas (turpmāk – izglītības iestāde) iekšējās kārtības noteikumi (turpmāk – noteikumi) nosaka izglītojamo:

1.1. uzvedības noteikumus izglītības iestādē, tās teritorijā un izglītības iestādes organizētajos pasākumos;

1.2. evakuācijas plāna un informācijas par operatīvo dienestu izsaukšanu izvietojumu izglītības iestādē;

1.3. alkohola, cigarešu, narkotisko, toksisko un psihotropo vielu, gāzes baloniņu, gāzes pistoļu, šaujamieroču un auksto ieroču iegādāšanās, lietošanas, glabāšanas un realizēšanas aizliegumu izglītības iestādē un tās teritorijā;

1.4. izglītojamā rīcību, ja izglītojamais kādas personas darbībā saskata draudus savai vai citu personu drošībai;

1.5. administrācijas un pedagogu rīcību, ja tiek konstatēta fiziska vai emocionāla vardarbība pret izglītojamo;

1.6. atbildību par iekšējās kārtības noteikumu neievērošanu;

1.7. citus jautājumus, kurus izglītības iestāde uzskata par būtiskiem.

1. Noteikumi nodrošina izglītojamo drošību un viņu tiesību ievērošanu.
2. Noteikumi ir saistoši izglītības iestādes izglītojamiem un izglītības iestādes administrācijai, pedagogiem un atbalsta personālam (turpmāk – darbinieki). Noteikumi ir publicēti izglītības iestādes tīmekļvietnē \_\_\_\_\_\_\_\_\_
3. Izglītojamie un viņu likumiskie pārstāvji ar noteikumiem tiek iepazīstināti katra mācību gada sākumā – septembrī, iepazīšanos apstiprinot ar savu parakstu. Likumiskie pārstāvji ar noteikumiem tiek iepazīstināti pirmajā rudens klases vecāku sapulcē.
4. Izglītojamos (un viņu likumiskos pārstāvjus), kuri tiek uzņemti izglītības iestādē mācību gada laikā, ar noteikumiem iepazīstina klases audzinātājs. Izglītojamo iepazīstināšanu ar iekšējās kārtības noteikumiem reģistrē klases žurnālā. Izglītojamais atbilstoši spējām un prasmēm to apliecina ar ierakstu "iepazinos", norādot datumu un parakstu. Iepazīšanās fakts var tikt fiksēts e-vides skolvadības sistēmā, ja tāda tiek izmantota konkrētam mērķim.
5. Darbinieki ar noteikumiem tiek iepazīstināti vienlaikus ar darba tiesisko attiecību uzsākšanu izglītības iestādē. Apmeklētāji ar noteikumiem, kas attiecas uz uzturēšanos izglītības iestādē, iepazīstas pie dežuranta vai cita atbildīgā darbinieka vestibilā.
6. Izglītojamo uzņemšanu, pārcelšanu un atskaitīšanu no izglītības iestādes nosaka attiecīgie Ministru kabineta noteikumi par kārtību, kādā izglītojamie tiek uzņemti vispārējās izglītības iestādēs un atskaitīti no tām, un obligātajām prasībām pārcelšanai uz nākamo klasi.
7. **Izglītības procesa organizācija un saistītie noteikumi**
8. Mācību gada sākumu, semestrus, brīvlaikus un mācību gada beigas nosaka Ministru kabineta noteikumi par attiecīgā mācību gada sākuma un beigu laiku.
9. Mācības izglītības iestādē notiek piecas dienas nedēļā valstī noteikto darba dienu laikā. Interešu izglītības nodarbības un ārpusstundu nodarbības un pasākumi var tikt organizēti arī brīvdienās.
10. Ārpusstundu nodarbībās attīsta bērnu un jauniešu spējas, talantu un individuālās intereses, veicina profesijas izvēli, brīvā laika saturīgu pavadīšanu, veselības nostiprināšanu, fizisko un garīgo attīstību.
11. Mācību process izglītības iestādē sākas plkst. 8.30. Izglītības iestāde ārdurvis ir atvērtas no plkst. 7.30. Izglītojamais ierodas savlaicīgi, nekavējot mācību stundu sākumu.
12. Izglītojamie novieto virsdrēbes garderobē. Atrasties izglītības iestādes telpās virsdrēbēs ir aizliegts.
13. Izglītības iestādes garderobe darbojas no plkst. 8.00 līdz 18.00.
14. Garderobē ir noteikta šāda kārtība**:** 
    1. garderobe ir atvērta no plkst. 8.00 līdz plkst. 18.00;
    2. klašu izglītojamie virsdrēbes garderobē novieto paši. Procesu pārrauga garderobiste.
    3. sporta apģērbu somas un maisiņus drīkst atstāt garderobē uz vienu mācību dienu;
    4. virsdrēbes var paņemt, mācību stundām beidzoties. Izņēmuma gadījumos, ja izglītojamais uzrāda rakstveida atļauju no klases audzinātāja, mācību priekšmeta skolotāja vai medmāsas, virsdrēbes paņem arī stundu laikā.
15. Izglītības iestādē ir noteikts stundu un starpbrīžu ilgums. Vienas mācību stundas ilgums ir 40 minūtes. Katra mācību stunda sākas un beidzas ar zvanu. Divas minūtes pirms stundas sākuma tiek iezvanīts brīdinājuma zvans.
16. Izglītības iestādē ir noteikts šāds mācību stundas un starpbrīžu ilgums :

17.1. pirmā stundā plkst. 8.30 – 9.10;

17.2. otrā stundā plkst. 9.20-10.00

17.3. trešā stunda plkst10.10-10.50;

17.4. ceturtā stundā plkst. 11.00-11.40;

17.5. piektā stundā plkst. 12.100-12.50;

17.6. sestā stundā plkst. 13.10-13.50;

17.7. septītā stundā plkst. 14.00-14.40;

17.8. astotā stundā plkst. 14.50-15.30.

1. Stundas notiek pēc mācību stundu saraksta, kurā norādīts mācību priekšmets, stundas norises laiks un vieta.
2. Par mācību stundu saraksta izmaiņām nākamajai dienai direktora vietnieks izglītības jomā paziņo līdz plkst. 13.00 informācijas stendos, kā arī ievieto informāciju izglītības iestādes tīmekļvietnē \_\_\_\_\_\_\_\_\_\_\_ Izglītojamie un darbinieki pirms aiziešanas no izglītības iestādes iepazīstas ar stundu izmaiņām nākamajai dienai.
3. Interešu izglītības nodarbības notiek pēc direktora vietnieka audzināšanas jomā sagatavota saraksta, ko apstiprina izglītības iestādes direktors.
4. Klases stunda notiek klases audzinātāja vadībā reizi nedēļā atbilstoši stundu sarakstam.
5. Mācību stundas 1.-9. klasēs notiek pēc kabinetu sistēmas, proti, mācību stunda notiek konkrēti tam paredzētā mācību kabinetā. Kabinetu izkārtojumu nodrošina atbildīgais izglītības iestādes direktora vietnieks.
6. Starpbrīžos izglītojamie iziet no mācību telpām.
7. Interešu izglītības, fakultatīvu un pagarināto grupu nodarbības notiek pēc izglītības iestādes vadības apstiprināta nodarbību saraksta.
8. Izglītojamajiem ir iespēja apmeklēt konsultācijas visos mācību priekšmetos. Konsultāciju saraksts ir pieejams informācijas stendā, skolas mājas lapā.
9. Izglītības iestādes ārpusstundu nodarbības un pasākumi notiek:

27.1. 1.– 6. klasēm – līdz plkst. 18.00;

27.2. 7. – 9. klasēm – līdz plkst. 20.00;

1. Klases pasākumu laiks un saturs tiek saskaņoti ar atbildīgo direktora vietnieku. Klases pasākumu laikā par kārtību telpās atbild izglītojamie un klases audzinātājs. Pēc pasākuma klases telpa tiek sakārtota.
2. Pēc nepieciešamības izglītojamie piedalās izglītības iestādes vides uzkopšanā un sakārtošanā.
3. Starpbrīžos izglītojamiem aizliegts atrasties klases telpā bez pedagoga uzraudzības vai atļaujas.
4. Izglītības iestādē ir medicīnas māsas kabinets. Tas darbojas saskaņā ar attiecīgajiem MK noteikumiem par izglītojamo profilaktiskās veselības aprūpes un pirmās palīdzības pieejamību izglītības iestādēs. Darba laiks: plkst. 8.00 – 16.00.
5. Izglītības iestādē ir bibliotēka un lasītava. Darba laiks no plkst. 8.30 līdz plkst. 16.00.
6. Lasītavā izglītojamie var lasīt daiļliteratūru, preses izdevumus, gatavoties stundām, veikt radošos darbus u.c. saistītu darbību. Lasītavā ievēro izglītības iestādes noteikumus.
7. Izglītojamie saudzīgi izturas pret bibliotēkā saņemtajām daiļliteratūras un mācību grāmatām vai citiem mācību līdzekļiem, kā arī lasītavas inventāru un telpām.
8. Saņemot mācību grāmatas, to pēdējā lappusē ieraksta vārdu, uzvārdu, klasi un mācību gadu.
9. Izglītojamiem ir pieejama ēdnīca izglītības iestādē. Uz pusdienām izglītojamie dodas noteiktajā laikā kopā ar iepriekšējās mācību stundas (nodarbības) pedagogu vai klases audzinātāju.
10. Izglītības iestādes 3.–9.klašu izglītojamie ēdnīcā veic pašapkalpošanos (saņemot pusdienas, aiznesot lietotos traukus).
11. Ēdnīca ir atvērta no plkst. 9.00 līdz plkst. 15.00. Apkalpošana ēdnīcā notiek saskaņā ar izglītības iestādes ēdināšanas kārtību.
12. Ēdnīcā jāievēro kārtība un galda kultūra, jābūt saudzīgiem pret ēdnīcas inventāru. Ēdnīcā nav atļauts atrasties virsdrēbēs.
13. Lai nodrošinātu izglītojamā likumiskos pienākumus attiecībā uz izglītības ieguvi, kā arī izglītības procesu un iekšējo kārtību, izglītības iestāde ir tiesīga ierobežot izglītojamā tiesības uz iziešanu ārpus mācību iestādes telpām, slēdzot izglītības iestādes ārdurvis (pamatojums: Satversmes 116.pants, Izglītības likuma 54. pants un Bērnu tiesību aizsardzības likuma 4.nodaļa), izņemot noteikumos noteiktos gadījumos saskaņā ar izglītības iestādes darbinieka atļauju.
14. Izņēmuma gadījumā, tai skaitā slimības dēļ, izglītojamais drīkst atstāt izglītības iestādi pirms noteiktā stundu beigu laika ar medmāsas un klases audzinātāja atļauju, informējot par to vecākus (likumisko pārstāvi).
15. Izglītības iestādes ārdurvis tiek slēgtas laikā no plkst. 8.30 līdz plkst. 12.50, izņemot septembri un maiju, kad starpbrīžos ir atļauts uzturēties izglītības iestādes teritorijā pagalmā.
16. Izglītības iestādes ārdurvis tiek slēgtas plkst. 19.00 Ieiešanu un iziešanu no izglītības iestādes pārrauga atbildīgais darbinieks (sargs, dežurants) vai cits norīkots darbinieks) pēc iepriekš sagatavota nodarbību grafika
17. Izglītojamo likumisko pārstāvju un citu personu ierašanos izglītības iestādē reģistrē dežurante. Uzturēties izglītības iestādes telpās drīkst tikai pēc vizītes mērķa saskaņošanas ar atbildīgo darbinieku.
18. Apmeklētāju pieņemšana notiek direktora apstiprinātos pieņemšanas laikos iepriekš piesakoties. Par plānoto apmeklējumu pie attiecīgā darbinieka tiek informēts izglītības iestādes dežurants.
19. Izglītības iestādes darbinieku, izglītojamo, likumisko pārstāvju un citu personu ierašanās uz pasākumiem tiek noteikta saskaņā ar darba plānu.
20. Izglītības iestāde rīko izglītojamo ekskursijas, kuras iedala mācību un izklaides ekskursijās. Izklaides ekskursijas rīko, ja piedalās 75 procenti no attiecīgo izglītojamo skaita. Izglītojamie, kuri nepiedalās ekskursijā, apmeklē noteiktās mācību stundas.
21. Mācību ekskursijas kā mācību metodes izmantošana ir izglītības iestādes kompetences jautājums.
22. Mācību ekskursijas apmaksā mācību iestāde, tās dibinātājs vai valsts. Izglītojamo likumiskie pārstāvji tās var finansēt brīvprātīgi.
23. Izklaides ekskursijas apmaksā izglītojamo likumiskie pārstāvji, jo tās neattiecas uz mācību procesu.
24. Drošības noteikumus ekskursijās un pārgājienos skatīt izglītības iestādes Drošības noteikumos par ekskursijām.
25. Klašu atpūtas vakarus drīkst rīkot tikai pēc direktora vai direktora vietnieka (audzināšanas jomā) saņemtas rakstveida atļaujas (rīkojuma), pamatojoties uz klašu iesniegumiem. Klašu atpūtas vakari beidzas ne vēlāk kā plkst. 20.00. Izglītojamie atbild par nokļūšanu līdz savai dzīvesvietai pēc pasākuma beigām ne vēlāk kā tās dienas plkst. 21.00.
26. Visi masu pasākumi izglītības iestādē beidzas šādos laikos:

53.1. pasākumi 1 – 6. klasēm ne vēlāk kā plkst.18.00;

53.2. pasākumi 7. – 9. klasēm ne vēlāk kā plkst. 20.00;

1. **Izglītojamo tiesības**
2. Izglītības iestādes izglītojamajiem ir tiesības iegūt kvalitatīvu pamatizglītību, kā arī piedalīties ārpusstundu aktivitātēs, interešu izglītības programmās un visos citos izglītības iestādes organizētajos pasākumos.
3. Izglītojamajiem ir tiesības uz netraucētu mācību darbu stundās un ārpusstundu nodarbībās.
4. Izglītojamo personu apliecinošs dokuments ir personalizētais e-talons.
5. Izglītojamie ir tiesīgi izmantot visus izglītības iestādes resursus izglītības iegūšanai, tai skaitā izglītības iestādes telpas, bibliotēkas, lasītavas, citas informācijas krātuves un mācību līdzekļus, sporta un svētku zāli.
6. Izglītojamie apmeklē mācību stundas saskaņā ar mācību stundu sarakstu. Vienu reizi mēnesī izglītojamie saņem sekmju izrakstu, kuru paraksta klases audzinātājs un izglītojamais nodot parakstīšanai izglītojamā vecākam (likumiskajam pārstāvim).
7. Izglītojamie, kuri nav apmeklējuši mācību stundas, iesniedz klases audzinātājam kavējumu attaisnojošu dokumentu (ārsta izziņa) vai uzrāda vecāku rakstveida paskaidrojumu. Vecāku rakstveida paskaidrojums var būt ne vairāk kā trīs dienas pēc kārtas.
8. Izglītojamiem semestrī nedrīkst būt vairāk kā 20 neattaisnoti kavētas mācību stundas. Ja ir vairāk par 20 neattaisnoti kavētām stundām un skolai nav informācijas par izglītojamā neierašanās iemeslu mācību iestādē vai iemesls nav uzskatāms par attaisnojošu, izglītības iestāde kavēto stundu skaitu liek VIIS sistēmā, informē IKSD izglītības speciālistu. Izglītojamiem un viņu vecākiem jāievēro 2011. gada 1. februāra Ministru kabineta noteikumi Nr. 89 “Kārtība, kādā izglītības iestādes informē vecākus, pašvaldības vai valsts iestādes, ja izglītojamais bez attaisnojoša iemesla neapmeklē izglītības iestādi “.

58.1. Klases audzinātājs vai priekšmeta skolotājs e-klases žurnālā atzīmē izglītojamo, kurš nav ieradies skolā ar atzīmi “n”.

58.2. Izglītojamais nav ieradies skolā, vecāki nekavējoties informē klases audzinātāju par neierašanās iemeslu (pieteikums e-klasē, īsziņa vai telefonsaruna ar klases audzinātāju).

58.3. ja izglītojamais nav ieradies skolā un vecāki nav informējuši klases audzinātāju par izglītojamā neierašanās iemesliem, klases audzinātājs ne vēlāk kā mācību dienas laikā sazinās ar vecākiem, lai noskaidrotu skolēna neierašanās iemeslu.

1. Citu attaisnojošu iemeslu dēļ (sacensības, olimpiādes, konkursi u.c.) skolas neapmeklēšanai jābūt trenera izdotai izziņai ar treniņu un sacensību grafikiem vai direktora vietnieks izglītības jomā atļauju.
2. Izglītojamajiem ir tiesības saņemt motivētu savu zināšanu novērtējumu 10 (desmit) ballu sistēmā attiecīgajā mācību priekšmetā, kā arī saņemt no pedagogiem savlaicīgu informāciju par pārbaudes darbiem un citiem ar izglītības procesu saistītiem jautājumiem.
3. Izglītojamie ir tiesīgi pēc izvēles nodarboties izglītības iestādes interešu izglītības programmās, pulciņos un kolektīvos, mācību priekšmetu fakultatīvos, kā arī piedalīties citos ārpusstundu izglītības iestādes piedāvātos pasākumos.
4. Izglītojamajiem ir tiesības nodarboties ar mācību pētniecisko darbu, saņemot nepieciešamus paskaidrojumus, konsultācijas un atbalstu no pedagogiem pētnieciskā darba gaitā.
5. Saņemt izglītības iestādes pedagogu konsultācijas visos mācību priekšmetos.
6. Izglītojamie ir tiesīgi brīvi izteikt un aizstāvēt savas domas un uzskatus, paust attieksmi par izglītības iestādes darba organizāciju, izglītības procesu un izteikt priekšlikumus izglītības iestādes dzīves pilnveidošanai, apspriest radušās problēmas ar pedagogiem un izglītības iestādes vadību.
7. Aizstāvēt savas tiesības, izmantojot izglītības iestādes pašpārvaldes institūcijas.
8. Piedalīties izglītības iestādes sabiedriskajā dzīvē, Izglītības iestādes padomes un izglītojamo pašpārvaldes darbā atbilstoši to reglamentiem.
9. Pārstāvēt izglītības iestādi dažāda mēroga pasākumos, konkursos, olimpiādēs.
10. Izglītojamajiem ir tiesības uz dzīvībai un veselībai drošiem apstākļiem izglītības iestādē un tās organizētajos pasākumos.
11. Izglītojamie ir tiesīgi saņemt bezmaksas profilaktisko veselības aprūpi un neatliekamo medicīnisko palīdzību normatīvajos aktos noteiktajā apmērā.
12. Nepieciešamības gadījumā izglītojamiem un pedagogiem ir tiesības vērsties pie izglītības iestādes atbalsta personāla: sociālā pedagoga, izglītības psihologa vai logopēda.
13. Izglītojamajiem ir tiesības starpbrīžos izmantot izglītības iestādes ēdnīcas un kafejnīcas pakalpojumus, ievērojot kārtību, higiēnas prasības un ēšanas kultūru un saudzīgu attieksmi pret ēdnīcas telpu inventāru.
14. Izglītības iestādē ir šāda pamudinājumi un atzinību kārtība:
    1. uzslava;
    2. mutiska pateicība;
    3. ieraksti e-klases dienasgrāmatā;
    4. pateicība likumiskajiem pārstāvjiem;
    5. atzinības par sasniegumiem mācību darbā, olimpiādēs, sportā, ārpusklases darbā;
    6. olimpiāžu, konkursu uzvarētāju sveikšana – diplomi un piemiņas balvas;
15. Izglītojamiem mācību semestra beigās izdod liecības – “zelta”un “sudraba” pēc noteiktiem kritērijiem –
    1. 1. 1. – 3. klašu izglītojamiem “zelta” un “sudraba” liecības izdod mācību gada beigās –

“zelta” liecība – izglītojamā mācību sasniegumu apguve - 100%

“sudraba “liecība – mācību sasniegumu apguve – 80%

* 1. 4. – 9. klašu izglītojamo mācību sasniegumi katra semestra beigās –

“zelta” liecība – vērtējumi mācību priekšmetos ir “8”, “9”, “10”;

“sudraba” liecība – vērtējumi mācību priekšmetos ir “7” , “8”, “9”, “10”.

1. **Izglītojamo pienākumi**
2. Izglītojamiem izglītības iestādē ir šādi pienākumi:
   1. ievērot un izpildīt izglītības iestādes darbinieku likumīgās prasības;
   2. ievērot ētikas un morāles normas atbilstoši savam vecumam;
   3. ievērot izglītības iestādes nolikumu un iekšējās kārtības noteikumus, kā arī citus saistošos iekšējos noteikumos, ar kuriem izglītojamie iepazīstināti;
   4. ierasties izglītības iestādē tīrā un sakoptā apģērbā, kas atbilst vispārpieņemtajām lietišķā stila normām un nerada apstākļus traumām. Veselības un higiēnas nolūkos ir rekomendēts izmantot maiņas apavus, jo īpaši ņemot vērā laikapstākļus. Izglītojamā apģērbs nedrīkst attēlot vardarbību, narkotikas, smēķēšanu un alkoholu vai citādi būt neatbilstošs morāles un ētikas normām izglītības iestādē.
   5. savlaicīgi ierasties izglītības iestādes, nekavējot mācību stundu sākumu;
   6. apmeklēt mācību stundas atbilstoši stundu sarakstam;
   7. sekmīgi mācīties (mācīties atbilstoši savām spējām, cenšoties uzlabot savu sniegumu);
   8. mācību stundā precīzi izpildīt mācību priekšmeta pedagoga prasības un norādījumus, būt pieklājīgam, netraucēt klases biedriem un pedagogiem. Ievērot pārējo izglītojamo tiesības uz netraucētu izglītības ieguvi;
   9. būt pieklājīgam saskarsmē ar citiem izglītojamajiem, darbiniekiem un iestādes apmeklētājiem;
   10. uz mācību stundu sagatavoties, ņemt līdzi nepieciešamos mācību līdzekļus un piederumus;
   11. nokārtot pārbaudes darbus atbilstoši to grafikam.
   12. izslēgt mobilos telefonus vai citas iekārtas (kas nav paredzētas tā brīža notikuma mērķim) mācību stundu, kā arī dažādu sanāksmju, lekciju, koncertu laikā, izņemot gadījumus, kad tas nepieciešams mācību procesā un pedagogs atļauj to darīt.
   13. katra mēneša beigās iepazīstināt likumiskos pārstāvjus ar sekmju kopsavilkumu, kas parakstīts ar klases audzinātāja parakstu un atdots atpakaļ ar likumiskā pārstāvja parakstu;
   14. sporta stundās ierasties sporta tērpā. No sporta stundas atbrīvotie izglītojamie, uzrādot sporta skolotājam ārsta vai vecāku zīmi, atrodas sporta zālē;
   15. pārvietojoties pa izglītības iestādi, izglītojamajiem ir aizliegts drūzmēties, skriet, grūstīties, īpaši pie logiem un kāpnēm, klaigāt un citādi radīt traucējošus trokšņus.
   16. ievērot izglītības iestādes tradīcijas;
   17. ar cieņu izturēties pret valsti un sabiedrību, valsts un izglītības iestādes simboliku un atribūtiku;
   18. izpildīt izglītības iestādes darbinieku likumīgās prasības;
   19. nekavējoties informēt izglītības iestādes darbiniekus, ja izglītojamais kādas personas darbībā saskata draudus savai vai citu personu drošībai;
   20. uzņemties atbildību par valdījumā nodoto izglītības iestādes mantu. Ja viņa vainojamas rīcības rezultātā nodarīts kaitējums izglītības iestādes mantai vai izglītības iestādei (tostarp, ja tā netiek noteiktajā termiņā atdota izglītības iestādei) izglītojamais atlīdzina lietas faktisko tā brīža vērtību;
   21. rūpēties par izglītības iestādes vidi, inventāra saglabāšanu, kārtību un tīrību;
   22. ievērot tīrību iestādē un sanitāri higiēniskās prasības koplietošanas telpās (piemēram, tualetēs, dušās).
   23. rūpēties par savu veselību, tai skaitā ievērot personīgo higiēnu;
   24. ievērot ugunsdrošības, ceļu satiksmes noteikumus un drošības tehnikas noteikumus mācību priekšmetu kabinetos, sporta nodarbībās un sacensībās, ekskursijās un citos izglītības iestādes organizētajos pasākumos;
   25. par ugunsgrēku vai citu negadījumu nekavējoties ziņot iestādes darbiniekiem un izpildīt viņu norādījumus;
   26. precīzi izpildīt noteiktās prasības ārkārtas situācijās;
   27. uzņemties atbildību par obligāto izglītojamo dokumentu lietošanu un glabāšanu (skolēna apliecību, liecību u.tml.);
   28. saņemt atļauju pie klases audzinātāja (vai izņēmuma gadījumā no mācību priekšmeta skolotāja) ja izglītojamajam mācību procesa laikā ir nepieciešams iziet no izglītības iestādes;
   29. savlaicīgi informēt Skolas direktoru un saņemt direktora atļauju, ja izglītojamais mācību laikā dodas ilgstošā ekskursijā vai piedalās kādā citā pasākumā[[1]](#footnote-1);
   30. iesniegt klases audzinātājam ārsta zīmi, ierodoties izglītības iestādē nākamajā dienā pēc slimošanas. Klases audzinātājs to reģistrē e-klasē un nodod izglītības iestādes medmāsai. Par attaisnotu kavējumu uzskata likumiskā pārstāvja rakstītu zīmi par 3 kavētām dienām. Ja ārsts ir atbrīvojis no sporta, izglītojamais uzrāda zīmi sporta pedagogam.
3. Izglītības iestādes rīcība par izglītojamo kavējumiem noteikta attiecīgos MK noteikumos par kārtība, kādā izglītības iestāde informē izglītojamo vecākus, pašvaldības vai valsts iestādes, ja izglītojamais bez attaisnojoša iemesla neapmeklē izglītības iestādi
4. **Izglītojamo drošība un tiesību aizsardzība, evakuācijas plāns un vardarbības novēršana**
5. Izglītojamajiem aizliegts pieļaut tādu rīcību, kas varētu radīt draudus paša un citu cilvēku veselībai un drošībai. Izglītojamā pienākums ir neiesaistīties apšaubāmās un nepazīstamu cilvēku kompānijās, rīcībās un sarunās.
6. Emocionālās un fiziskās vardarbības vai citu draudu savai un citu personu drošībai gadījumos izglītojamo pienākums ir nepiekrist draudu izraisītāja rīcībai, nekavējoties saukt palīgā izglītības iestādes darbiniekus, laicīgi lūgt palīdzību klases audzinātājam, izglītības psihologam, sociālajam vai citiem pedagogiem.
7. Izglītības iestādes telpās un tās teritorijā aizliegts:
   1. ienest alkoholiskos dzērienus, tabakas izstrādājumus, elektroniskās cigaretes, narkotiskās, psihotropās vielas vai atrasties to ietekmē;
   2. ienest, lietot, glabāt un realizēt gāzes baloniņus, gāzes pistoles, šaujamieročus un aukstos ieročus;
   3. spēlēt spēles (kas apdraud savu un citu drošību), spēlēt galda spēles vai citas spēles, lai gūtu materiālu vai cita veida labumu;
   4. ienest lietas, kas traucē mācību procesu un apdraud citu cilvēku veselību (tostarp mājdzīvniekus u.tml.);
   5. mācību stundu vai citu nodarbību laikā lietot viedtālruņus, datortehniku vai citas ierīces, ja tas nav paredzēts mācību procesa īstenošanai;
   6. filmēt mācību stundas, citas nodarbības, sanāksmes, ēdnīcas telpas un publiskus pasākumus bez direktora, direktora vietnieka vai pedagoga saskaņojuma;
   7. aizliegts interneta vidē un publiskajā telpā izplatīt nepatiesu, aizskarošu vai draudus saturošu informāciju saistībā ar izglītības iestādes darbiniekiem un izglītojamajiem.
   8. patvaļīgi atstāt izglītības iestādes telpas vai teritoriju, ja izglītojamajam paredzēts atrasties izglītības iestādē.
8. Izglītojamie tiek iepazīstināti ar izglītības iestādes evakuācijas plānu, operatīvo dienestu izsaukšanas iespējām un rīcību ekstremālās situācijās, kā arī ar darba drošības instrukcijām. Izglītojamo iepazīstināšanu ar šiem dokumentiem veic klases audzinātās un reģistrē e- klases žurnāla izdrukā. Izglītojamais atbilstoši spējām un prasmēm to apliecina ar ierakstu "iepazinos", norādot datumu un parakstu. Evakuācijas plānu izvieto izglītības iestādes telpās visiem pieejamā vietā.
9. Ārkārtas situācijās, atskanot trauksmes signālam, tiek veikta izglītojamo evakuācija saskaņā ar noteikumiem par rīcību ekstremālās situācijās, izglītojamie izpilda pedagoga norādījumus.
10. Par izglītības iestādes darbinieku maldināšanu par ekstremālām situācijām izglītojamais atbild normatīvajos aktos noteiktajā kārtībā.
11. Traumu vai pēkšņu veselības traucējumu gadījumos izglītojamajiem nepieciešams vērsties pie izglītības iestādes medmāsas.
12. Sociālās vai psiholoģiskās palīdzības nepieciešamības gadījumos izglītojamajiem nepieciešams vērsties pie klases audzinātāja, atbalsta personāla vai izglītības iestādes vadības.
13. Izglītības iestāde ir tiesīga ierobežot izglītojamā tiesības uz privātīpašuma neaizskaramību gadījumos, ja tas apdraud paša izglītojamā intereses, citu izglītojamo, pedagogu, izglītības iestādes vadības un apmeklētāju tiesības, kā arī izglītības procesu un iekšējo kārtību izglītības iestādē, izglītības iestādes mantu vai kā citādi ir saistīts ar tiesību pārkāpumu (pamatojums: Satversmes 105.pants, Izglītības likums un Bērnu tiesību aizsardzības likums).
14. Izglītības iestādē ir Iekšējie noteikumi, ar kuriem iepazīstina izglītojamos, uzsākot mācību gadu, kā arī pirms katras ekskursijas un pārgājiena, pirms katra pasākuma un sporta sacensībām, kā arī pirms tādu jaunu darbību uzsākšanas, kuras var apdraudēt izglītojamo drošību un veselību:
15. **Atbildība par noteikumu pārkāpumiem**
16. Atbildība par pārkāpumiem nodrošina izglītojamo disciplinēšanu iekšējās kārtības noteikumu ievērošanai, citu pārkāpumu izdarīšanas novēršanai un izglītojamo, pedagogu, darbinieku un citu personu likumiskās tiesību un interešu ievērošanu.
17. Par iekšējās kārtības noteikumu neievērošanu, atkarībā no pārkāpuma rakstura, smaguma, sistemātiskuma, bērna vecuma, klases, var tikt piemēroti šādi ietekmēšanas līdzekļi:
    1. mutisks aizrādījums, individuālas pārrunas;
    2. rakstveida piezīme e-klases dienasgrāmatā;
    3. situācijas apraksts un pārrunas ar klases audzinātāju;
    4. situācijas apraksts, pārkāpumu risina sociālais pedagogs, psihologs;
    5. rakstisks ziņojums vecākiem, pārrunas kopā ar vecākiem;
    6. izskata pārkāpumu administrācijas sanāksmē vai pedagoģiskās padomes sēdē un ierosina izskatīšanai pašvaldības policijā;
18. Gadījumos, kad ir aizdomas par narkotisko, psihotropo, toksisko vielu un alkohola lietošanu, izglītības iestāde ziņo vecākiem un neatliekamās medicīniskās palīdzības dienestam.
19. Izglītojamais atbild par kaitējumu, kas vainojamas rīcības dēļ nodarīts izglītības iestādei, citiem izglītojamiem, darbiniekiem, apmeklētājiem un citām personām.

1. [↑](#footnote-ref-1)